Il- Milied Taż- Żagarelli Għaliex bejn fehmtna hemm firda żonqri ħajt u jċarċru dmija li bħalhom qatt ma rajt ? Għaliex inqalbet dinjietna ta' taħt fuq u t- tiċħid ħonqilna it- tindin tas- serduq ? Bħal meta stallett jinfed minn wara d- dahar ħa jxoqq il- laħam tari tal- ħbieb w il- ġar . Bħal meta l- pinna timtela b' rieq is- semm Bħal meta t- tfal jitilfu wiċċ il- ħlewwa u jagħżlu jlejlu ' l hinn mil- kenn ta' ġewwa . Bħal meta ż- żgħożija tasal fi tmiemha b' tingiża ta' labra , ġo sqaq bla ndiema . Bħal meta ġuf jibda jinseġ tarbija u sikkina tfellel l- għeruq moħbija . Bħal meta r- razziżmu jagħsar qaswalla ħalli joħroġ lewnu fuq tila tqalla . Bħal meta jittertaq ġisem għall- ħelsien ġewwa l- Palestina fuq għatba x' imkien . Bħal meta jżernaq jum sabiħ mingħajr ċpar u f' ħakka t' għajn ittir kamr ' oħra tan- nar . Għax il- Milied geżwruh biż- żagarelli u ' l Ġesù nsewh fl- infieq u fil- burdelli ! U l- vjaġġ qasir tagħna sboxxla mid- destin u fuq ċattra sirna nixbhu klandestin ! NITĦASSEB illum arti fuq il- karti ! Min mhux spint se jibqa' lura , xogħlu mhux letteratura . Il- Milied ħelu ta' dari sar festa oħra , mhux Milied , fejn l- Imwieled xejn ma nsemmu biex ma' ħadd ma jkollna nkwiet . Dak li dari kien maħbub għax għalina kien mislub illum żejjed inqisuh u ninsistu li nwarrbuh . U nixegħlu xemgħa oħra f' ġieħ id- dinja tal- progress fejn iż- żwieġ meqjus legali bejn persuni bl- istess sess . Imma jien , raġel ta' dari , ma nifhimx dak li madwari qed iseħħ ma' kullimkien u nitħasseb jekk hux kollox rasu 'l isfel qed ngħix jien . Il- ktieb huwa kumpanija għal min kiber miegħu . Għal min il- ktieb ma kienx parti minn ħajtu sa minn meta kien ċkejken , dan huwa diffiċli ferm biex jifhmu . Il- ktieb huwa ħabib , u jingħata bħala rigal mingħand min huwa verament ħabib tiegħek . Għal min qed jistenna fi kju li ma jispiċċa qatt hemm il- ktieb biex jgħaddilu siegħa sagħtejn żmien li mingħajru jkun żmien moħli u li ta' min tinsieh . Għal min jinsab mitfugħ f' sodda għal jiem twal ta' konvalexxenza , il- ktieb huwa kumpanija leali u li tgħinu jinsa ftit mill- piż tal- waqt . Għal min qed jivvjaġġa fuq tal- linja filgħodu kmieni , jew qed jaqsam il- fliegu lejn ix- xogħol jew lura lejn id- dar hemm il- ktieb bħala kumpanija . Il- ktieb jgħin lil dak li jkun jinqata' mll - ħajja ta' kuljum anki għal ftit waqtiet qosra u jidħol f' dinja oħra , b' personaġġi u b' avventuri oħrajn . Ktieb verament tajjeb jgħinek tinqata' mill- istorbju ta' madwarek u ssib l- ekwilibriju ġewwa fik , minn dak li mhuwiex influwenzat mill- ebda ħaġa esterna . Il- ktieb huwa ħabib li min verament japprezzah jirritorna għalih kull waqt ħieles li jkollu , anki biex isib ftit waqtiet ta' serħan , ta' riflessjoni , ta' sliem . Ta' min niftakru li għal dan il- Milied nistgħu nagħtu rigal differenti , rigal li jibqa' , rigal li jista' jintuża minnek u anki minn dawk ta' madwarek , u ta' warajk : mela agħti ktieb bħala rigal . Mill- ġdid prosit tassew lill- KNK għal din l- inizzjattiva sabiħa tiegħu .